Cuneiform Tablet Kt 94/k 944 (AKT 6a 53)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša-lim-a-šùr ù šu-be-lúm iṣ-bu-tù-ni-a-tí-ma um-ma šu-be-lúm-ma a-na ša-lim-a-šùr-ma a-bi a-ta a-na É a-bi-a a-na mì-ma a-na a-wa-tí-kà ga-ma-ri-im a-li-kam i-a-tí i pá-ni a-ḫi-e-a KÙ.BABBAR ša ta-da-nim dí-nam um-ma ša-lim-a-šùr-ma 15 ma-na KÙ.BABBAR a-ma i-na pá-ni a-ḫe-kà ta-lá-qé a-ma bu-zu-a qá-ta-tù-a um-ma ša-lim-a-šur-ma i-na ga-ma-ar a-wa-tim ki-ma ku-a-tí ma-nam tù-šé-ša-áb um-ma šu-be-lúm-ma bu-zu-a ù a-gi-a ki-ma i-a-tí ú-šé-ša-áb KÙ.BABBAR ša i pá-ni a-ḫe-e-a ta-da-na-ni KÙ.BABBAR 2 ší-na KÙ.BABBAR lu-ṣa-ḫi-ru-ni-kum um-ma ša-lim-a-šùr-ma šu-ma-ba bu-zu-a ù a-gi-a i-na ga-ma-ar a-wa-tim lá tù-uš-té-ší-ib um-ma šu-be-lúm-ma šu-ma bu-zu-a ù a-gi-a-a i-ga-ma-ar a-wa-tim lá uš-té-ší-ib a-na 5 ma-na KÙ.BABBAR ša bu-zu-a e-pu-li-ni mì-ma lá ta-da-nam a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI en-na-nim IGI a-gi-a <big_gap> {d}IM.GAL DUMU bu-zi tap-pá-i-ni